mikil áhrif á virkni mikilvægra samfélagsinnviða á komandi árum. Þannig getur virkni þessara innviða verið tengd innbyrðis á margvíslegan hátt og getur kerfisbrestur á einu sviði haft alvar- leg áhrif á virkni annarra kerfa. Að sama skapi geta truflanir á mikilvægum innviðum í einum landshluta haft alvarlegar afleiðingar á öðrum svæðum og jafnvel umland allt. Loks geta trufl- anir annars staðar á hnettinum haft áhrif á virkni mikilvægra innviða hérlendis vegna mikils vaxtar í tölvutengingum milli landa. Nýleg lög nr. 78/2019, um öryggi net- og upplýsingakerfa mikilvægra innviða miða að því að stuðla að öryggi og viðnámsþrótti net- og upplýsingakerfa slíkra innviða. Samkvæmt þeim falla undir mikilvæga innviði rekstraraðilar nauðsynlegrar þjónustu og veitendur stafrænnar þjónustu. Með lögunum eru gerðar lágmarkskröfur um áhættustýringu og viðbúnað sem eiga að stuðla að því að koma í veg fyrir rof á nauðsynlegri samfélagsþjónustu. Ráðherra hefur, á grundvelli 4. mgr. 7. gr. laganna, sett nánari fyrirmæli umlágmarkskröfur sem byggja á alþjóð- lega viðurkenndum viðmiðum um bestu framkvæmd, (þ.e. reglugerð nr. 866/2020 um öryggi net- og upplýsingakerfa mikilvægra innviða). Auk þess er væntanleg sambærileg reglugerð um veitendur stafrænnar þjónustu. Litið er svo á að öryggi, viðnámsþróttur og áreiðanleiki net- og upplýsingakerfa mikilvægra innviða skipti sköpum fyrir efnahagslega og samfélags- lega starfsemi, svo og trúverðugleika þjónustunnar sem um ræðir, innanlands sem erlendis. Lögin gilda um net- og upplýsingakerfi rekstraraðila nauðsynlegrar þjónustu hér á landi á sviði bankastarfsemi og innviða fjármálamarkaða, flutninga, heilbrigðisþjónustu, orku-, hita- og vatnsveitna, svo og stafrænna grunnvirkja. Þjónusta rekstraraðila telst nauðsynleg í skiln- ingi laganna ef hún er nauðsynleg fyrir viðhald mikilvægrar samfélagslegrar og efnahagslegrar 1 starfsemi , veiting þjónustunnar er háð net- og upplýsingakerfum og atvik hefðu verulega skerðandi áhrif á veitingu þjónustu. Við mat á því hvort atvik hefðu verulega skerðandi áhrif á veitingu þjónustu rekstraraðila skal horft til fjölda notenda sem reiða sig á umrædda þjón- ustu, hvort rekstraraðilar nauðsynlegrar þjónustu á öðrum sviðum reiði sig á umrædda þjón- ustu, mögulegra áhrifa atvika á efnahagslega og samfélagslega starfsemi eða almannaöryggi, mögulegrar landfræðilegrar útbreiðslu markaðshlutdeildar og mikilvægis samfellu í þjónustustigi, að teknu tilliti til varaleiða. Þá ber að líta til sjónarmiða sem kunna að vera sértæk fyrir ólík svið. Eftirlitsstjórnvöld, hvert á sínu sviði, ákveða hverjir teljast skulu rekstraraðilar nauðsynlegrar þjónustu á grundvelli II. kafla reglugerðar nr. 866/2020. Lögin gilda jafnframt um net- og upplýsingakerfi veitenda stafrænnar þjónustu sem starfrækja net- markað, leitarvél á netinu eða skýjavinnsluþjónustu, þó ekki veitendur stafrænnar þjónustu sem teljast örfélög í skilningi laga um ársreikninga. Að nokkru marki er greinarmunur gerður á kröfum til framangreindra tegunda mikilvægra innviða í lögunum. Starfsemi margra grunninnviða samfélagsins er háð nettækni af ýmsum toga. Netöryggi vinnur því þvert á alla grunninnviði. Með lögum nr. 78/2019 um öryggi net- og upplýsinga- kerfa mikilvægra innviða er tekið á netöryggi þessara innviða með heildstæðum hætti og eftirlitsstjórnvöldum falið að bæta netöryggi inn í eftirlitsþætti sína. Póst- og fjarskiptastofnun gegnir mikilvægu samhæfandi hlutverki - og það er á verksviði netöryggissveitar hennar að samræma viðbrögð við ' netöryggisatvikum ' og greiningu á þeim. Lögin kveða einnig á um